**Sfinții zugrăviți**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În zare munţii-mpăduriţi

Sunt rotungiţi de-azurul verii...

De pe pereţi coboară sfinţi

S-apuce drumul depărtării.

Poate doresc s-o ieie-n munţi

Înspre peşterile sihastre

Ori după nourii mărunţi

Să-şi piardă paşii-n zări albastre.

Pe lângă turme de cârlani

Şi-or repara oxibiontul

Că au răbdat sute de ani

Scrutând cu sete orizontul.

S-or duce-ncet pe nalte căi

Spre-o-mpărăție fericită,

Ca temniță lăsând în văi

Biserica nezugrăvită.

Atâtea nopți s-au tot rugat

Sub picăturile de stele

Să-și vadă Dalbul Împărat,

Să I se jeluie de grele.

Că tencuiala cade jos,

Aleia e tot mai pustie,

Oameni nu vin după Cristos,

Ci doar pentru-o fotografie.

Deci se vor duce călători

Spre înălţimi și peste zare

Căci așteptară răbdători

Atâția ani de-ntemnițare...

Dar m-au văzut și și-au oprit

Și nerăbdarea și avântul

Lăsând pe-un timp mai potrivit

S-atingă talpa lor pământul.

Ei mă privesc cu ochi de cer

Decolorați de-atâtea veacuri

Că-s, poate,-un pic mai auster

Să nu mă-mprăștii printre fleacuri.

Îngenunchiat, voi plânge dur

De viața mea neînțeleaptă

Bătând mătănii împrejur,

Făcându-mi cruci cu mâna dreaptă.

Să se audă întrebați

Gospodărește, nu în grabă

Că pe pereți n-au fost pictați

Atâta vreme pe degeabă.

Însă „Canon”-ul ațintii

Cu pofte pentru peisaje

Și-n lumea mea de veselii

Plecai cu câteva imagini.

Privirea lor tot m-a ajuns

Copilărească și acidă

Şi-n secolele ce s-au scurs

Purtau o proaspătă obidă.

Victor Bragagiu

victorbragagiu.blogspot.com